נילי דגן

נילי דגן (נולדה ב-6 במרץ 1953) היא משוררת ישראלית, כלת פרס היצירה לסופרים עבריים ע"ש לוי אשכול לשנת 2024, יזמת פרויקטים לשירה, המשתפת פעולה עם יוצרים, משוררים, מוזיקאים, שחקנים, צלמים ואמנים פלסטיים.

דגן היא עורכת ה"אנתולוגיה המקוונת לשירה עברית","אנתולוגיה מקוונת לשירה עברית", נוסדה בשנת 2012, ומאגדת מאות משוררים, וותיקים וחדשים, המייצגים מבחר מגוון של שירה עברית עכשווית. מיזם המאגד מאות משוררים וותיקים וצעירים, המייצגים מבחר מגוון של שירה עברית עכשווית.אינדקס יוצרים, כ-850 יוצרים מתארחים באתר של נילי דגן.

ביוגרפיה
דגן נולדה וגדלה בכפר סבא. אמהּ רינה רונן, ילידת נהלל, בת דודו של האלוף אסף שמחוני, הייתה מוזיקאית ומורה לפסנתר. אביה, נחום עזגד, שהיה איש צבא, עלה ארצה מליטא לקיבוץ דגניה א', והיה בן משפחתו של א.ד. גורדון (גורדון היה דוד-אימו). לאחר נישואיה הראשונים, בשנות ה-70, עברה לאילת. ב-1986 נישאה בשנית ובמשך כ-25 שנה עבדה לצד בעלה לואיס דגן, בעסקי המשפחה. משפחתם המורחבת מונה שישה ילדים ואחד עשר נכדים. בנה הבכור גיא רוטמן הלך לעולמו באופן פתאומי ב-27 באוקטובר 2021 והוא רק בן חמישים. המיזם "מסע כורסא - מסביב לעולם ב-80 שירים" מנציח את זכרו."מסע כורסא", מסביב לעולם ב-80 שירים, האתר של נילי דגן.

דגן החלה לכתוב בשנת 2005, לאחר שהושתל בגופה, קוצב לב. שיריה פורסמו במוסף הספרותי של "ידיעות אחרונות", במוסף גלריה של עיתון "הארץ", בעיתון ישראל היום ובכתבי העת "מאזנים", "שבו", "גג", "משיב הרוח", "עתון 77" ו"ביטאון שירה".

למדה ספרות בשלוחת אוניברסיטת בן-גוריון באילת וקורסים לפילוסופיה באוניברסיטת תל אביב. חברה באיגוד כללי של סופרים בישראל, באקו"ם, בתא סופרי הרצליה"תא סופרי הרצליה", מאגד את תושבי העיר שעיסוקם בכתיבה. ובאגודת הסופרים. דגן פועלת בהתנדבות כשופטת בתחרויות כתיבה, מטעם מערכת הספריות בהרצליה ובאגודת הסופרים.

יוזמות ספרותיות
 בשנת 2009, כחברת מערכת בכתב העת המקוון "עיין ערך שירה" הגישה מדור סיקורת על משוררים ושירתם.פגישה חצי פגישה עם נילי דגן, עם המשורר אורי ברנשטיין, עיין ערך שירה, 2009.
 בשנת 2011 יזמה תחרות שירה, פרס פסח מילין, למשוררים בראשית דרכם, בחסות איגוד כללי של סופרים בישראל.פרס ע"ש פסח מילין לשירה, בחסות איגוד הסופרים והאתר של נילי דגן, 2013
 בפסטיבל המשוררים במטולה ה-12, יזמה הפקה אינטרנטית של הפסטיבל בשיתוף עם המנהל האומנותי רפי וייכרט, המשורר והעורך של הוצאת "קשב לשירה". היה זה ניסיון ראשון מסוגו לתעד פסטיבל שירה שלם, חגיגת שירה וצליל בהשתתפות כ-60 משוררים ויוצרים, בגיליון של כתב עת מקוון "עיין ערך שירה".
 במאי 2012 יזמה את סופ"ש שירה, במת שירה מרכזית באתר של נילי דגן, המהווה אנתולוגיה מקוונת לשירה עברית, עשירה ומגוונת, המונה מאות משוררים בני זמננו וכ-4000 משיריהם.
 בשנת 2014 יזמה את המדור "מלחיני משוררים ישראלים"אסופת "מלחיני משוררים ישראלים" מתחומי המוזיקה הקלה הפופולרית בישראל. המאיר בזרקור אוהב ומכבד יצירות של שירה מוזיקלית ישראלית. עורך ראשי: דודו אלהרר, מוזיקאי, מפיק מוזיקלי
 בשנת 2018 יזמה אנתולוגיה מקוונת לאמרות יוצרים בני זמננו – עַל כַּנְפֵי אֲמָרוֹתעַל כַּנְפֵי אֲמָרוֹת - אנתולוגיה מקוונת לאמרות שיר פרי עטם של משוררים וסופרים עכשוויים, עורך ראשי אמיר אור.– אסופת אמרות שכולה פרי עטם של מאות משוררים וסופרים עכשוויים. עורך ראשי: אמיר אור משורר סופר מתרגם.
 בשנת 2023 במהלך מלחמת "חרבות ברזל", יזם הקריין והשדרן נועם גיל-אור בשיתוף עם נילי דגן, את מיזם "השיר היומי - נועם גיל-אור קורא שירה", והחל מ-17 באוקטובר הקליט מדי יום שירים שבחרו ברוח התקופה.נועם גיל-אור קורא שירה, במהלך מלחמת "חרבות ברזל", הקליט גיל-אור מאות שירים פרי עטם של משוררים ישראלים, המיזם החל ב-17 באוקטובר 2023. 

ספריה
 בשנת 2008 יצא לאור ספר שיריה הראשון "בכל אדם יש ארבעה בנים""בכל אדם יש ארבעה בנים", הוצאת "אבן חושן", 2008. – יצירה בארבעה רבדים: שירה, תרגום, מוזיקה וקריאה המשולבת ביצירת אמנות. שירי הספר תורגמו לאנגלית על ידי סוזן ואד קודיש, לערבית בידי פרופ' נעים עריידי ולספרדית על ידי קלאודיה אסא. לספרים מצורפים תקליטורים בהפקת דודו אלהרר. הספר ראה אור גם במהדורה ביבליופילית מצומצמת בת 54 עותקים בהוצאת "אבן חושן", עם מגזרת המתכת "רביעייה" של דוד גרשטיין בעיצוב עידו אגסי ובצירוף התקליטורים. היצירה נבחרה להיות מוצגת בין ספרי האמן המיוחדים בשדרת מעצבי הספרים הביבליופיליים של יריד הספרים ה-60 בפרנקפורט, אוקטובר 2008.
הפרויקט המוזיקלי קונצרט שירה בארבעה קולות כולל ארבעה תקליטורים עם שמונה קטעים מקוריים אינסטרומנטליים שהלחין והפיק דודו אלהרר ועיבד קן ברג'ס, המשלבים בתוכם קריאה אמנותית של טקסטים מהספר "בכל אדם יש ארבעה בנים", בביצוע ארבע שחקניות ובארבע שפות."קונצרט שירה בארבעה קולות", כולל ארבעה תקליטורים, בביצוע ארבע שחקניות ובארבע שפות.
 בשנת 2010 ראה אור הספר "מאחורי המלחמה רואים את הים", בליווי צילומים של הצלם אמן גדי דגון.
 בשנת 2013 ראה אור הספר "לא מתקרבת לתחנה המרכזית". חמישה שירים מספר זה תורגמו לרומנית על ידי המשוררים רירי סילביה מנור ומנחם פאלק. ופורסמו במרץ 2018 בירחון "אפוסטרוף", בעריכתה של מרתה פטראו.
 בנובמבר 2013 יצא לאור הספר "ילדה של פעם" – ספר שירי ילדים מלווה בתמונות מאלבומי משפחתה."ילדה של פעם" במהדורה דיגיטלית, טיקטקתי, 2013. שירים מתוך הספר הולחנו ועובדו על ידי המוזיקאי רמי שולר, זוכה פרס ראש הממשלה לקומפוזיטורים 2012."מוצארט ובאך", מתוך הספר "ילדה של פעם", לחן ועיבוד רמי שולר."טרמפולינה", מתוך הספר "ילדה של פעם", לחן ועיבוד רמי שולר
 בשנת 2018 ראה אור ספר שיריה החמישי "עד שאלמד לעוף", סדרת 'כתוב' בעריכת אמיר אור, פרדס הוצאה לאור."עד שאלמד לעוף", פרדס הוצאה לאור, סדרך "כתוב" בעריכת אמיר אור, 2018.
בשנת 2022 ראה אור ספר שירי הילדים "הלונה פארק של ניליק","הלונה פארק של ניליק", שירי ילדים, בליווי ציורים של רפי פרץ, 2019. ציור עטיפה רפי פרץ במחווה לישראל פלדי, דפוס עופר, "טיקטקתי" הוצאה דיגיטלית לאור.
בשנת 2025 ראה אור ספר שיריה השביעי של נילי דגן, "לשם אני הולכת","לשם אני הולכת" - פרסומים הוצאת ספרי עיתון 77.

פרסים והוקרה
 במאי 2014 בטקס יום העצמאות בהר הרצל בירושלים השתתפה נילי דגן במיצג – פסיפס של 50 נשים יוצרות שפרצו דרך בתחומי התרבות בישראל.
 במרץ 2015 הוענק פרס הוקרה לנילי דגן על פועלה למען היצירה והשירה העברית, מטעם אגודת הסופרים העבריים וקרן העמותה ע"ש נחמה פוחצ'בסקי (נפ"ש) ויחיאל מיכל פוחצ'בסקי.
 בדצמבר 2024 הוענק לנילי דגן פרס ראש הממשלה/ פרס היצירה לסופרים/ות עבריים/ות ע"ש לוי אשכול.משרד החינוך התרבות והספורט, נימוקי השופטים לזוכים בפרס היצירה ע"ש הראש הממשלה לוי אשכול, 2024.

 לקריאה נוספת 

"בכל אדם יש ארבעה בנים" הגיע לפרנקפורט, באתר Iwoman, נובמבר, 2008.
.
פסטיבל מטולה ה-12, באתר עיין ערך שירה, ספטמבר 2009. 
ניקולא אורבך, פרדוקס הנטול מן החיים עצמם, עיתון 77 גיליון 353, 2010.

נילי דגן בראיון עם פרופ' יוסי גמזו, זוכה פרס אקו"ם למפעל חיים, עיתון 77, מרץ 2014.
פיוט 2018, נילי דגן מעברים, דפשיר שבועי בעריכת דרור גרין, גיליון 573, מאי 2018.

 להאזנה ולצפייה 
קונצרט שירה בארבעה קולות, ארבע קרייניות בארבע שפות קוראות שירים מהספר "בכל אדם יש ארבעה בנים". לחן: דודו אלהרר, עיבוד: קן ברג'ס, גדי סרי | כלי הקשה, ניצן עין-הבר | כלי נשיפה, עמוס עבר-הדני | גיטרות, אלון הלל | תופים, עמית הראל | קלידים, אלון נדל | גיטרה בס, 2008.

"בית הורי", בהשתתפות נילי דגן וטל עזגד, עם רעיה אדמוני ברשת א', 2014.

מופע השקת ספר השירים "עד שאלמד לעוף",נילי דגן לומדת לעוף, מאת פרופ' יוסי גמזו, עיתון 77, 2 באוגוסט 2018, גיליון 401. מנחה נועם גיל-אור, בית היוצר תל אביב, יוני 2018.

קישורים חיצוניים

 .
פורום יוצרים באדיבות האתר של נילי דגן, בפייסבוק.
אתר היוטיוב של נילי דגן.

הערות שוליים

קטגוריה:משוררות ישראליות
קטגוריה:משוררים ישראלים
קטגוריה:יזמות ישראליות
קטגוריה:יזמים ישראלים
קטגוריה:זוכי פרס היצירה לסופרים ומשוררים
קטגוריה:זוכות פרס היצירה לסופרים ומשוררים
קטגוריה:ויקיפדיות ישראליות
קטגוריה:משוררות כותבות עברית
קטגוריה:ישראליות שנולדו ב-1953
קטגוריה:ישראלים שנולדו ב-1953